Nøtterøy vald

Nøtterøy vald oli kohalik omavalitsusüksus (vald) Norras Vestfoldi maakonnas. Selle keskus oli Borgheim, mis paikneb Nøtterøy keskel. Omavalitsusüksus asus kolmel suuremal saarel, Nøtterøyl, Veierlandil ja Føynlandil, ning 175 väiksemal saarel. Valla naabervallad olid Tønsbergi vald põhjas, Tjøme vald lõunas ja Stokke vald läänes ning piiriveekogudeks on Oslofjord idas ja Tønsbergfjord (Vestfjorden) läänes. Nøtterøy vald loodi omavalitsusüksusena 1. jaanuaril 1838. Stokke vallast liideti Nøtterøyga hiljem veel kaks saart, Håøya (1901) ja Veierland (1964). Vallas asus osa Tønsbergi asulast, milleks on Nøtterøy saare põhjaosas olev Teie linnaosa.

2018. aastal liideti Nøtterøy vald Færderi vallaga.

 Transport 
Lähimad lennujaamad asuvad Sandfjordis (Torp) ja Tønsbergis.

 Norrakaid Nøtterøyst 
 Trygve Bratteli (1910–1984) – peaminister (Norra Töölispartei) aastatel 1971–1976
 Jan P. Syse (1930–1997) – peaminister (Høyre) aastatel 1989–1990
 Fred Anton Maier – kiiruisutaja, olümpiavõitja 1968
 Jan Johansen – aerutaja, olümpiavõitja 1968
 Linda Andersen – purjetaja, olümpiavõitja 1992
 Espen Bjervig – suusataja

 Viited 

 Välislingid 

Kategooria:Vestfoldi maakonna endised vallad